טבעת (סימן דיאקריטי)

טבעת היא סימן דיאקריטי, שיכול להופיע מעל ( ˚ ) או מתחת ( ̥ ) לאות לטינית.

Å å Ů ů

טבעת עילית
בשפות הסקנדינביות דנית, שוודית ונורווגית ובשפה הוואלונית האות Å (å)‎, הנחשבת לאות בפני עצמה, נראית כמו האות הלטינית A עם טבעת מעליה.

אות אחרת עם טבעת דיאקריטית מעליה היא האות U, הנמצאת בשימוש בשפה הצ'כית, ונכתבת Ů (ů)‎. הטבעת הדיאקריטית נקראת בצ'כית קרוז'ק. התנועה "ů" מראה כיצד ההגייה של מילים שונות התפתחה במהלך הזמן. לדוגמה, המילה "kůň" (שמשמעותה "סוס", מבוטאת: [ku:ɲ]) נכתבה בעבר "kóň", והתפתחה במהלך הזמן ל-"kuoň". בסופו של דבר, התנועה [o] נעלמה לגמרי, ולכן מסמנים את הטבעת הדיאקריטית מעל ה-u שנשארה. האות ů מבוטאת כתנועת [uː] ארוכה.

סימנים דיאקריטיים